CELEX: 62009CN0524
Language: et
Date: 2009-11-12 00:00:00
Title: Kohtuasi C-524/09: Eelotsusetaotlus, mille esitas Tribunal administratif de Paris (Prantsusmaa) 12. novembril 2009 — Ville de Lyon versus Caisse des dépôts et consignations

13.2.2010   
            
            
               ET
            
            
               Euroopa Liidu Teataja
            
            
               C 37/29
            
         Eelotsusetaotlus, mille esitas Tribunal administratif de Paris (Prantsusmaa) 12. novembril 2009 — Ville de Lyon versus Caisse des dépôts et consignations
   (Kohtuasi C-524/09)
   2010/C 37/36
   Kohtumenetluse keel: prantsuse
   
      Eelotsusetaotluse esitanud kohus
   
   Tribunal administratif de Paris (Prantsusmaa)
   
      Põhikohtuasja pooled
   
   
      Kaebuse esitaja: Ville de Lyon
   
      Vastustaja: Caisse des dépôts et consignations
   
      Eelotsuse küsimused
   
   
               1.
            
            
               Kas 21. detsembri 2004. aasta määruse (EÜ) nr 2216/2004 (1) XVI lisa lõikes 12 ette nähtud teabe edastamine või selle edastamisest keeldumine kuulub üksnes põhihaldaja pädevusse või ka riikliku registri haldaja pädevusse?
            
         
               2.
            
            
               Kui riikliku registri haldaja on pädev, siis kas seda teavet tuleb käsitada 28. jaanuari 2003. aasta direktiivi 2003/4/EÜ (2) artikli 4 tähenduses „keskkonda sattuvaid heitmeid käsitleva teabena”, mille puhul ei saa tugineda „äri- või tööstusteabe konfidentsiaalsusele”, või reguleerivad selle teabe edastamist konfidentsiaalsuse erinormid?
            
         
               3.
            
            
               Kui kehtivad konfidentsiaalsuse erinormid, siis kas kõnealust teavet ei või edastada enne viieaastase tähtaja möödumist või puudutab see tähtaeg üksnes 13. oktoobri 2003. aasta direktiivi 2003/87/EÜ (3) alusel kvootide eraldamise viieaastast perioodi?
            
         
               4.
            
            
               Kui kehtib see viieaastane tähtaeg, siis kas 21. detsembri 2004. aasta määruse nr 2216/2004 artikkel 10 võimaldab sellest erandit teha ja kas selle alusel võib keelduda erandi tegemisest territoriaalse omavalitsusüksuse suhtes, kes soovib kõnealust teavet saada selleks, et pidada läbirääkimisi kaugkütte avaliku teenuse delegeerimise lepingu üle?
            
         
      (1)  Komisjoni 21. detsembri 2004. aasta määrus (EÜ) nr 2216/2004 registrite standarditud ja turvatud süsteemi kohta vastavalt Euroopa Parlamendi ja nõukogu direktiivile 2003/87/EÜ ning Euroopa Parlamendi ja nõukogu otsusele 280/2004/EÜ (ELT L 386, lk 1).
   
      (2)  Euroopa Parlamendi ja nõukogu 28. jaanuari 2003. aasta direktiiv 2003/4/EÜ keskkonnateabele avaliku juurdepääsu ja nõukogu direktiivi 90/313 kehtetuks tunnistamise kohta (ELT 41, lk 26; ELT eriväljaanne 15/07, lk 375).
   
      (3)  Euroopa Parlamendi ja nõukogu 13. oktoobri 2003. aasta direktiiv 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (ELT L 275, lk 32; ELT eriväljaanne 15/07, lk 631).